 Usuthu selulungiselela impilo entsha kwi-PSL News24Usuthu selulungiselela impilo entsha kwi-PSLEMVA kokuthenga iThanda Royal Zulu ukuze badlale kwi-PSL ngesizini entsha AmaZulu aseqalile ngamalungiselelo empilo entsha nebukeka izosinda kakhulu.Phela Usuthu lutabalase kwi-National First Division NFD lizama ukubuya kwi-PSL lwaze lwabona kuncono ukuthenga omakhelwane iThanda Royal Zulu nekuyiyona ekade idle umhlanganiso lapha ehlathini NFD.Kulelisonto emva kokuphothula amaphepha abagunyazayo mayelana nokuthengiselana, abaphathi boSuthu bathenge abadlali abambalwa nabacabanga ukuthi bazobasiza ekuqiniseni amabhawodi kwi-PSL.Labadlali abasanda kujoyina uSadat Ouro-Akoriko, Sduduzo Dlamini, Jabulani Ncobeni noSiyethemba Mnguni.Kanti uOuro-Akoriko wake wathi ukudlala amasizini amabili e-Saudi Arabia kanti ugcine esesayiniswe iminyaka emithathu. Kanti uDlamini, uNcobeni kade begijima kwiThanda Royal Zulu, nabo kubikwa ukuthi basayine iminyaka emithathu.Umqeqeshi woSuthu uJoey Antipas uthi yena uyakholwa ukuthi uthole izibabulu ezizosiza leliqembu kakhulu ngoba akusibona nje abadlali kodwa siningi isipiliyoni abeza naso.Ngiyajabula kakhulu ngoba bangabadlali abasemgangathweni ofunwa iqembu elikhulu elifana noSuthu.Isisu sethu sibukeka sizoqina kakhulu kanti nasemuva sizoba kahle ngoba kuningi abeza nakho, kusho lomqeqeshi.Kanti isikhulu esikhulu esisabambe njenge-CEO ye-PSL uMato Madlala uvumile ukuthi umshado waMaZulu neThanda Royal Zulu wokuthengiselana ugcine uphumelele emva kokudingidwa kwamaphepha okuqiniseka.Sesingasho siyiligi ukuthi AmaZulu asezodlala kwi-PSL ngesizini ezayo, kusho yena. 